# User Stories

En user story er en meget kort tekst, som beskriver hvad en bruger af et produkt vil opnå og motivationen for dette.

Vi bruger user stories for at sætte os ind i brugerens tankegang – for at øge vores empati med brugeren. Jo større empati vi har for brugeren, desto større er muligheden for at vi udvikler et godt produkt.

Typisk er user stories udviklet af product owneren i samarbejde med relevante stakeholders.

En god user story følger denne skabelon:

<person> vil gerne gøre <handling>, så de kan opnå <resultat>.

Et par eksempler på dette kunne være

Jørgen vil gerne kunne filtrere produkterne efter pris, så han kan se hvilke der er billigst.

Josefine vil gerne kunne oprette en brugerprofil, så hun kan gemme sine kontaktoplysninger, så hun slipper for at taste dem hver gang hun besøger Elgigantens hjemmeside.

User stories som disse kan deles ned i rigtig mange backlog items.

* Filter funktion på produktliste siden
* Filtrering efter pris, stigende/faldende
* Evt. fremhævning af produkter på tilbud (billigst)
* Log ind
* Bruger registrering
* Glemt adgangskode
* Bruger informations-form, adresse, tlf, email, (andre?)

Hvis en user story er for stor, og beskriver et uoverskueligt antal backlog items, så kalder vi denne story for en ”*Epic*”. Et eksempel på en Epic kunne være:

Jens-Peter vil gerne kunne søge efter CD-afspillere, fordi han er interesseret i at købe en.

User Epics bliver til flere små User Stories, som i sidste ende bliver til Backlog Items.